**Zápisnica zo zasadnutia predstavenstva**

spoločnosti CULTUS Ružinov, a. s., so sídlom Ružinovská 28, 820 09 Bratislava, IČO: 35 874 686, zapísaná v Obchodnom registri Mestského súdu Bratislava III, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **7.10.2024 o 11:00 v DK Ružinov**

**Prítomní členovia predstavenstva**:

Ing. Richard Bednár, PhD., MBA - predseda predstavenstva

Ing. Martin Patoprstý - člen predstavenstva

Mgr. et. Mgr. Marek Machata – člen predstavenstva

**Prítomní za dozornú radu:**

**Prítomní za CULTUS Ružinov, a.s.: -**

**Hostia: -**

P. Bednár, predseda predstavenstva (ďalej aj ako „PP“) na úvod privítal všetkých prítomných na zasadnutí predstavenstva. PP oboznámil prítomných s navrhovaným programom podľa pozvánky dal hlasovať o návrhu programu ako celku:

PROGRAM

1. Informácia k transformácii

2. Informácia k dlhodobým nájomcom

3. Rôzne

Hlasovanie:

Za: 3

Proti: 0

Zdržal sa: 0

Návrh bol prijatý.

Za zapisovateľa bol navrhnutý p. Richard Bednár.

Hlasovanie:

Za: 3

Proti: 0

Zdržal sa: 0

Návrh bol prijatý.

**Bod č. 1. – Informácia k transformácii**

P. Bednár vysvetlil ďalší proces zmeny právnej formy Spoločnosti na s.r.o. Celkové náklady na transformáciu sa odhadujú na 3000 €. Spoločnosť touto zmenou ušetrí ročne približne 1000 €. Šetrenie je aj v byrokracii procesov, teda okrem finančného šetrenia pôjde aj o menšie šetrenie zaťaženia ľudských zdrojov. Následne prebehla diskusia.

**Bod č. 2 – Informácia k dlhodobým nájomcom**

P. Bednár odprezentoval dlhodobé nájmy a jednotlivých nájomcov vo všetkých 4 budovách, ako aj logiku cien / m2. Jednotlivé tabuľky s cenami nájmov a nájomcami boli odoslané vopred členom predstavenstva. Ceny na rok 2025 boli upravené na základe analýzy a porovnania trhových cien z verejne dostupných informácií. Bral sa do úvahy aj stav budov, lokalita a pod.

Uznesenie č. 7.10.2024 / 1.: *Predstavenstvo schvaľuje ceny dlhodobých nájmov podľa odprezentovaných tabuliek.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

**Bod č. 3 – Rôzne**

P. Bednár predstavil návrh na nájom hnuteľného a nehnuteľného majetku medzi CULTUS Ružinov, a.s. a MČ Bratislava-Ružinov. P. Bednár zároveň predstavenstvo informoval o procese inventarizácie, ktorý aktuálne prebieha. Po skončení procesu zostane v budovách CULTUS Ružinov, a.s. len inventár, ktorý sa skutočne používa. Desiatky rokov starý inventár bude zlikvidovaný. Za posledné 2 roky bolo vyčistených niekoľko skladových priestorov (odvezených približne 30 veľkokapacitných kontajnerov) a tieto priestory boli prenajaté.

Uznesenie č. 7.10.2024 / 2.: *Predstavenstvo berie na vedomie informácie o nájme a o inventarizácií.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

**Bod č. 4. - ,, Hlasovanie per rollam“**

Uznesenie “per rollam” 19.09.2024 / 1.: *Predstavenstvo schvaľuje žiadosť Ľudmili Novackej zo dňa 17.09.2024 na umiestnenie sídla spoločnosti v DK Ružinov, Ružinovská 28, Bratislava.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 23.09.2024 / 1.: *Predstavenstvo schvaľuje projekt Ružinov seniorom podľa priloženej dokumentácie.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 03.10.2024 / 1.: *Predstavenstvo schvaľuje :*

*- Návrh projektu zmeny právnej formy spoločnosti CULTUS Ružinov, a.s. z akciovej spoločnosti na spoločnosť s ručením obmedzeným v zmysle ustanovenia § 106 zákona č.309/2023 Z.z.*

*a*

* *Správa štatutárneho orgánu k zmene právnej formy spoločnosti CULTUS Ružinov, a.s. z akciovej spoločnosti na spoločnosť s ručením obmedzeným v zmysle ustanovenia § 107 zákona č.309/2023 Z.z.*

**Predstavenstvo zároveň berie na vedomie návrh Zakladateľskej listiny obchodnej spoločnosti CULTUS Ružinov, a.s.**

Hlasovanie:

Za: 3

Proti: 0

Zdržal sa: 0

Uznesenie bolo prijaté.

**Termín ďalšieho stretnutia predstavenstva**

Termín ďalšieho stretnutia predstavenstva bol predbežne určený na druhú polovicu novembra.

PP poďakoval všetkým za účasť na stretnutí predstavenstva a stretnutie ukončil.

 ***Ing. Richard Bednár, PhD., MBA***

***predseda predstavenstva***

***Ing. Martin Patoprstý***

***člen predstavenstva***

 **Mgr. et. Mgr. Marek Machata**

***člen predstavenstva***

V Bratislave dňa 8.10.2024

Zapísal: Ing. Richard Bednár, PhD., MBA